Publication: Magyar Közlöny
Issue: MK-2010-26 (Year: 2010, Number: 26)
Era: contemporary
Section: Az indítványozók kifejtették, hogy az egészségügyrõl szóló 1997. évi CLIV. törvény (a továbbiakban: Eütv.) 196-201.
Paragraph Index: 547

55. § (1) bekezdésében található személyi szabadsághoz való jogot nyilvánvalóan korlátozzák. Az indítványozók szerint a pszichiátriai betegek gyógykezelésével kapcsolatos ügyekben garanciális okokból hivatásos bírónak kell dönteni, s nem bírósági titkárnak, a bírósági titkár ugyanis – az igazságügyi alkalmazottak jogállásról szóló 1997. évi LXVIII. törvény értelmében – igazságügyi alkalmazott. Az indítványozók álláspontja, hogy a pszichiátria betegek gyógykezelésének az Eütv. alapján történõ elrendelése a személyi szabadságnak az elõzetes letartóztatáshoz, kényszergyógykezelés elrendeléséhez hasonló korlátozása. Míg ez utóbbiakban bírák járnak el, az elõbbiben – a vizsgálni és megsemmisíteni kért Pp. rendelkezés alapján – eljárhat bírósági titkár is. Ez a különbségtétel az Alkotmány 70/A. §-át sértõ alkotmányellenes diszkriminációt valósít meg, sérti az 54. § (1) bekezdésbe foglalt emberi méltósághoz való jogot, a minden ember egyenlõ méltóságú személyként való kezelésének alkotmányos követelményét, valamint az 57. § (1) bekezdésében meghatározott bíróság elõtti egyenlõséget is. Mindezen indokok alapján az indítványozók kérelmet terjesztettek elõ a Pp. 12/A. § (1) bekezdésének a megsemmisítésére. II.

Source: https://magyarkozlony.hu/hivatalos-lapok/923d0ebe05cdc2cdf29cd5187c1e19c844eabc37/dokumentumok/ec49a0936e11d913dcd71cc6550831100aad31c4/letoltes